בשם הביטחון ( !!!??? )   -- מאת שי פופר, טייס, חבר אגודה
כולנו חרדים לבטחון מדינתנו. אף אחד לא יכול להטיף לנו בנושא. גורלנו קשור לביטחון המדינה, כולנו (או לפחות רובנו) שירתנו בצבא ובמילואים שנים רבות, ובוודאי כשעומדים אחד מול השני טיול בארץ של איזה טייס יווני מול בטחון המדינה שלי – אין בכלל ספק מה יותר חשוב.

אבל זו לא סיבה למה שקורה לאחרונה יותר ויותר. וחייבים לטפל בזה לפני שהגולם יקום על יוצרו.

רקע

1. אגודת התעופה הכללית בישראל – ( חברה בארגון הבינ"ל של טייסים ובעלי מטוסים בתעופה הכללית IAOPA  ולמעשה סניף  IAOPA בישראל ) מקיימת קשרים ענפים עם ארגונים מקבילים ברחבי העולם ( סניפי IAOPA  בארצותיהם )  ואף אירחה בארץ לפני כשנה את הכנס הדו שנתי העולמי של הארגונים חברי ארגון הגג. הכנס זכה לשבחים והוגדר כהצלחה גדולה עם כ- 90 משתתפים מרחבי העולם  שחלקם ניצלו את ההזדמנות ובאו לכנס בטיסה עם מטוסם הפרטי  ( מאיטליה, אנגליה )
2. לאורך השנה אנו מקבלים פניות מחברי AOPA  בארצות השונות בבקשה לסיוע ועזרה בהגעה ארצה בטיסה פרטית לסיורי תיירות. אירחנו פה טייסים מגרמניה, לוקסמבורג, נורבגיה, אנגליה, איטליה, קפריסין, ארה"ב ועוד.  חלקם קבוצות של עד 50 איש חלקם טייסים בודדים. הסיוע כולל שרותי קרקע, הזמנת מלונות, השכרת רכב, מדריך טיולים והסעות כמו גם סיוע במידע תעופתי, נהלים ודרישות ע"פ התקנות.
3. במספר מקרים אף הצלחנו לסדר אישורים לטיסות בשמי הארץ למרות האיסור הגורף על טיסות טייסים זרים בשמי ישראל   ( שלא בנתיבי טיסות מכשירים ) תוך שיתוף פעולה עם רשות תעופה אזרחית וביצוע הוראות שונות ע"פ דרישתם.
4. ישראל משוועת לתיירים. הם מקור הכנסה מכובד, אבל בעיקר הזדמנות שינוי בתדמית הישראלית, הסברה חיובית, והפיכת כל תייר כזה לשגריר של רצון טוב של המדינה בעקבות האירוח האישי והשירות המעולה שהם מקבלים מחברי האגודה.
5. בישראל קיימים מספר גורמי משיכה מעולים לטייסים זרים המאפשרים לפתח ענף תיירותי זה וליצר מעבר להכנסה הכספית, הידוק קשרים בינ"ל,  יצוג המדינה בפורומים שונים, גם שינוי גישה ושגרירי רצון טוב.
6.  אפשר לראות את רשימת הטייסים, אורחי אגודת התעופה הכללית, באתר של המתאם מטעם האגודה

בעיה
ע"פ הנהלים חייב כל מטוס זר המבקש להגיע ולנחות בישראל לבקש אישור נחיתה לפני הגעתו לארץ, אישור נשלח ע"ג טופס מוגדר לממל"ת ( מרכז מבצעים – ביטחון בתעופה )  הכפוף למשרד התחבורה. בטופס נדרש הטייס להצהיר את כל הפרטים האישיים שלו ושל כל הנוסעים עימו במטוס, כולל פרטי קשר, מספר דרכון, אזרחות רשיון טייס, מסמכי בעלות על המטוס ועוד.  הממל"ת מבצע בדיקת רקע ביטחונית בקשר ל כל הנוסעים והטייס בכדי למנוע פח"ע.

בין הפרטים המבוקשים בטופס הם פרטים של איש קשר בישראל !
במידה ולאיש אין קשר לאיש קשר בישראל, הבקשה נדחית כמעט אוטומטית. זה לא הגיוני ! כל מי שאין לו איש קשר בישראל חשוד כמחבל? נראה שפשוט הממל"ת עושה לעצמו חיים קלים !
אנו טסים להרבה מדינות, ולא לכולן בטחון אופטימלי: לקפריסין בעיות בטחון, כך גם ליוון ובוודאי לעוד כמה מדינות. באף מדינה אין דחייה אוטומטית שלנו אם אין לנו איש קשר במדינה ! זה לא הגיוני.

אבל הלוואי וזה היה נגמר בזה ! גם במידה והמבקש מכיר מישהו בארץ, החיים שלו לא הופכים קלים (ראה להלן). 
ההליך הביטחוני מסורבל, אינו סובל כל שיקול דעת ואין לו דוגמא באף אחד מארצות העולם.
דוגמאות לחוסר ההגיון ושיקול הדעת בטיפול בבקשות כאלו, הראשונה  שהתרחשה אך לפני ימים ספורים
לפני כ-4 חודשים פנו אלי (יגאל מירב)  זוג גרמנים ( בעל ואישה – שניהם  טייסים ובעלי מטוס פרטי קטן מסוג ססנה 172 ) וכתב לי על כוונתם לבקר בישראל במסגרת טיסותהם ברחבי אירופה וביקשו מידע וסיוע בביצוע כוונתם זו.
יצויין כי הזוג מבלה כ-6 חודשים מידי שנה בטיסות למקומות שונים ( יוון, תורקיה, ספרד וכו' ) והביעו עניין רב לבקר בישראל על רקע דתי , היסטורי והמלצות החמות שקראו בכתבה שהתפרסמה בירחון AOPA  גרמניה בעקבות ביקור קבוצה גרמנית בארץ לפני פחות משנה.
הפנתי את הזוג לראש הקבוצה הגרמנית הנ"ל לקבלת מידע ראשוני והזמנה לפנות אלי חזרה בכל עת.

לפני כחודש, ( חודש לפני מועד הטיסה התוכננת ) לאחר התכתבות עניפה ומסירת מידע תעופתי,  הגיש הזוג בקשה רשמית, כנדרש, לקבלת אישור נחיתה בחיפה תוך ציון שם המתאם, חבר האגודה הכללית בישראל,  כאיש הקשר בישראל.

הממל"ת פנה אלי לשאול שאלות שאחת מהן הייתה " האם אתה מכיר את האנשים אישית " . כמובן שהתשובה הייתה שלילית מאחר והזוג טרם ביקר מימיו בישראל והמתאם לא פגש אותם מעולם.

הזוג מסר רשימה של אנשים בגרמניה, מכירים ותיקים שיכולים למסור עליו פרטים, כולל ראש הקבוצה הגרמנית שביקר בארץ ופגש אותם אישית. כל הרשימה לא סיפקה את הממל"ת והוא שלח לזוג דוא"ל בו הוא דוחה את הבקשה ואינו מאשר להם להגיעה בטיסה פרטית לארץ בציון אדיב כי אין כל מניעה אם ברצונם להגיעה לארץ בטיסה סדירה.
מיותר לציין כי הזוג נעלב עד עמקי נשמתו מתוך הבנה כי הם "נחשדים" לטרוריסטים.

בנסיון להבין את הסיבות לדחיה פנה המתאם לממל"ת וביקש הסבר. נאמר לו כי אמנם אין כל מידע ממשי או מחשיד אבל גם אין מידע חיובי שאפשר לאמת מול מי שמכיר את הזוג באופן אישי ולאורך שנים.

לסיכום לא רק שמנענו כניסתם למדינה, האדרת שמנו בעולם והפיכת זוג תיירים לשגרירי רצון טוב אלא שלהערכתי הפכנו אותם לבעלי דעה שלילית על המדינה ומוסדותיה והם ימנעו בעתיד מלהמליץ לידידהם מלבקר בארץ.

בניסיון למצוא פתרון הגיעה המתאם להבנה עם הממל"ת כי יש אפשרות שאולי הזוג יעבור תחקיר בטחוני ע"י קב"ט אל על בלרנקה ( משם הם התעתדו להמריא לישראל ). הפתרון נשלל בכל תוקף ע"י הממונה על הביטחון בתעופה של משרד התחבורה בטענה כי  " קב"ט אל על לא מוסמך, אין לו מנדט, ולא מקובל על משרד התחבורה "  למרות שקב"ט איזורי של אל על הממונה על התחנה בלרנקה הביע את רצונו לבדוק את האפשרות ולנסות לעשות כמיטב יכולתו כדי לעזור. 

הדוגמא השנייה:

לפני כשנתיים ביקש ממני טייס אמריקאי עם מטוס קל חד מנועי לנחות בחיפה. הטייס בן שבעים, בעברו טייס של הנשיא ניקסון, טייס בשרות ה-CIA, טייס חברת תעופה, אזרח ארה"ב, נתקל בסרוב לאשר טיסה לחיפה, מאותה סיבה של אי היכרות אישית אם מישהו בישראל.... הבחור טס ברחבי העולם וכפנסיונר, המשימה שלו בחיים זה לסמן " הייתי בכמה שיותר ארצות. ברישומיו סימון V על יותר מ-120 ארצות. האמריקאי התעקש להגיע לישראל וכדי לרצות את הממל"ת טס לירדן נחת בעמאן, הגיע לחיפה במונית, נפגש איתי אישית ועבר תחקיר דרך הטלפון בחיפה, חזר במונית לעמאן וקיבל אישור להטיס את המטוס לחיפה .

שאלה

האם הביטחון הוא הגורם היחידי ובעל החשיבות הכל כך עליונה עד כדי אי הפעלת שיקול דעת ושכל ישר ?

האם אין כל חשיבות או משקל לצד הכלכלי, ההסברתי ?

האם אין שת"פ ותאום בין כל גורמי הביטחון, משרד החוץ ומשרד התיירות ?

האם אנחנו כל כך פרנאוידים בנושאי ביטחון שכל שיקול אחר נדחק הצידה ?

למדינה אין אמצעים לבדוק ולהפעיל שיקול דעת וליירט מטוס קטן "עויין "  בטרם יכנס למרחב האוירי הישראלי ?

אין כל משקל לרצונינו להאדיר את שם המדינה, להסביר ולחנך שגרירים של רצון טוב, לטפח ולחזק קשרים בינ"ל ?

כל הנ"ל בנוסף לעיוות הבלתי הגיוני בתקנות הטייס שאינו מאפשר לטייסים זרים, בעלי הכשרה וניסיון רב, לטוס במרחב האווירי הישראלי  כאילו  " אנחנו המצאנו את התעופה ומה הם האחרים בכלל מבינים בתעופה " 

לאומת החופש שלנו לטוס בכל מקום ברחבי אירופה ואגן הים התיכון כפי שחברי האגודה עושים מעת לעת בעזרה סיוע וחסות של הארגונים החברים ב- IAOPA.

דוגמא עדכנית

לפני כמה שבועות פנה טייס יווני וביקש אישור לטוס לארץ. כמובן שהתשובה המיידית הייתה דחייה. חייבים לציין כי עשרות ומאות טייסים ישראליים טסים בכל חודש ליוון, שהיא תחנת מעבר כמעט הכרחית לטיסה של ישראלים במטוס קל לחו"ל. אילו היוונים היו נוהגים באופן אפילו דומה, המשמעות המיידית הייתה סגירה למעשה של ישראל לטיסות מטוסים של התעופה הכללית, סגר שבעבר ישראל יצאה למלחמה על סגר דומה.

בניגוד לאחרים הטייס היווני ביקש להבין למה לא מאושר לו להיכנס לארץ (הרי אם היה מגיע בטיסה של אולימפיק אף אחד לא היה שואל אותו כלום), נאמר לו שאין לו איש קשר.
הטייס היווני מכיר מספר טייסים ישראליים, ופנה לאגודת התעופה ודרך האגודה אליי (שי פופר). אני ועוד כמה טייסים ישראליים בילינו בחברתו מספר ימים במטס לבולגריה לפני מספר חודשים. התכתבתי איתו, נזכרתי מי הוא ונתתי לו את פרטיי, וחשבתי שזהו זה – בקשתו תאושר. אך הייתה זו רק תחילתה של דרך ייסורים שכללה שעות של חקירה בטלפון (הממל"ת אותי עליו, הממל"ת את יגאל מירב עליי, הממל"ת אותו ועוד).
החקירה כללה שאלות רלוונטיות וגם הרבה שאלות טפשיות ומיותרות. וגם זה לא עזר. הוא כמעט התייאש ורק בקשה מפורשת ממני שלא יתיאש ולא ייתן לבירוקרטיה לנצח, הפיחה כח נוסף במותנו. לבסוף לאחר עוד שיחות עם יו"ר AOPA היוונית התקבל האישור. עם קצת רצון ושכל, אפשר היה בשיחה אחת קצרה להקל על דרך ארוכה ומייסרת. 

דוגמא אחרת לחלוטין
לפני כשבועיים טסנו לאי יווני בשם לסבוס. בערב האחרון נכנסתי למערכת הממל"ת וביצעתי תהליך הודעה על כניסה לארץ. בסוף התהליך קיבלתי הודעה שהודעתי התקבלה במערכת.
בטיסה, כנדרש, יצרתי קשר עם Tel Aviv Ident, ולהפתעתי התחילו שאלות כמו "שם הטייס", "צבע אהוב", "שם משמעותי" וכל הפרטים הסודיים שמילאתי בממל"ת. בסוף ביקשו גם את הקוד החיובי ולאחר שנתתי אותו הסתיים תהליך האישור.
כשנחתתי חיכו לי כמה שיחות שלא נענו, ולא עבר הרבה זמן שהתקשרו אליי מהממל"ת. מדוע לא התקשרת לפני הטיסה? אתה לא יודע שמעמאן, קהיר ואנטליה צריך להתקשר? זו בדיוק הסיבה אמרתי, ואז נאמר לי שלא התקבלה בקשה במערכת. כשעמדתי על כך שהגשתי נאמר שיבדקו שוב.
שאלתי את הבחורה מה ההגיון שכל מי שמאזין יודע עכשיו את כל הפרטים המלאים לגבי טייס בשם שי פופר והתשובה הטפשית מאד הייתה שהסיכוי שמאזינים הוא מאד נמוך.
קשה להשתחרר מההרגשה שהגוף הזה שיכול להיות חכם ובעל חשיבות, מחפש חיים קלים ועושה טעויות טפשיות. למעשה לדעתי אנו הטייסים דואגים לבטחון המדינה הרבה יותר מהגוף הזה, אחרת לא הייתה זילות כל כך גבוהה במסירת כל הפרטים הסודיים לכאורה מעל גלי האתר.

